
PROJEKTAS „ASMENS ĮGYTŲ KOMPETENCIJŲ PRIPAŽINIMO IR VERTINIMO GALIMYBIŲ PLĖTRA (PRI(SI)PAŽINK)“, NR. 10-027-P-0001

[bookmark: _Hlk40121864]KOMPETENCIJOMS VERTINTI NAUDOJAMŲ UŽDUOČIŲ PARENGIMO IR ATNAUJINIMO PASLAUGŲ PIRKIMAS

TECHNINĖ SPECIFIKACIJA


1. INFORMACIJA APIE PROJEKTĄ

1.1. [bookmark: _Hlk40811410]Perkančioji organizacija: Biudžetinė įstaiga Kvalifikacijų ir profesinio mokymo plėtros centras (toliau – Perkančioji organizacija arba Užsakovas), Viršuliškių g. 103, LT-07196 Vilnius, tel. +370 670 04104. Juridinio asmens kodas 193135687. Duomenys kaupiami ir saugomi Juridinių asmenų registre.
1.2. Projekto kontekstas: projekto  „Asmens įgytų kompetencijų pripažinimo ir vertinimo galimybių plėtra (PRI(SI)PAŽINK)“ Nr.10-027-P-0001 (toliau – projektas) tikslas – įgalinti teikiamas formaliojo, neformaliojo ir savarankiško mokymosi pripažinimo paslaugas, padedančias lanksčiai pereiti iš vieno švietimo lygmens į kitą. Kompetencijų pripažinimas galėtų padėti asmenims lengviau įgyti norimas kvalifikacijas, padidinti įsidarbinimo galimybes, stiprinti motyvaciją mokytis ir tobulėti, skatinti įsitraukti į mokymosi ir įsidarbinimo procesus grupes, patiriančias socialinę atskirtį. Siekiant, kad žinios, įgūdžiai ir gebėjimai, įgyti savišvietos ar neformaliuoju būdu, taptų oficialiai pripažįstami Europos šalyse, tarp jų ir Lietuvoje, diegiamos įvairios kompetencijų pripažinimo sistemos, didelis dėmesys skiriamas kompetencijų vertinimo modeliams. Pagrindinė reglamentuota projekto veiklų kryptis – skatinti mokymąsi visą gyvenimą (MVG): sukurti inovatyvų ir asmeninio pasirinkimo galimybėmis ir darbo rinkos poreikiais grįstą MVG modelį, apimantį įvairias profesinio orientavimo, mokymosi, kompetencijų ir kvalifikacijų pripažinimo galimybes besimokantiems, dirbantiems ir nedirbantiems asmenims. 

2. BENDRIEJI REIKALAVIMAI

2.1. Perkamas objektas: Kompetencijoms vertinti naudojamų užduočių parengimo ir atnaujinimo paslaugos (toliau – Paslaugos).
2.2. Tikslinė grupė – asmenys, siekiantys prisipažinti įgytas kompetencijas, siekiant kvalifikacijos.
2.3. Pirkimas į dalis neskaidomas.
2.4. Tiekėjas turi suteikti šias paslaugas:
2.4.1. Parengti / atnaujinti maksimaliai 8 (aštuonių) asmens įgytų kompetencijų vertinimui skirtus užduočių (teorinių ir praktinių įgūdžių vertinimo) komplektų projektus.
2.4.2. Sukelti parengtus / atnaujintus asmens įgytų kompetencijų vertinimui skirtus užduočių (teorinių ir praktinių įgūdžių vertinimo) komplektų projektus į eTestavimas – Nacionalinės švietimo agentūros (toliau - NŠA) diegiamą „Open Assessment Technologies“ vertinimo platformą (toliau – TAO) Perkančiosios organizacijos peržiūrai ir validavimui.
2.4.3. Pagal pateiktas Perkančiosios organizacijos validuotojų pastabas patikslinti Užduočių komplektus TAO sistemoje ir perduoti juos TAO sistemoje Perkančiajai organizacijai.
2.4.4. Tiekėjas turi pasiūlyti tinkamam ir savalaikiam paslaugos atlikimui ekspertą, kuri privalo koordinuoti Užduočių komplektų rengimo procesą, konsultuoti pagal poreikį Užduočių komplektų rengėjus, komunikuoti su Perkančiąja organizacija Užduočių bankų turinio klausimais.

3. SPECIALIEJI REIKALAVIMAI

3.1. Paslaugų suteikimą sudaro 4 (keturi) etapai:
3.1.1.  Rengiamų / atnaujinamų asmens įgytų kompetencijų vertinimui skirtų užduočių (teorinių ir praktinių įgūdžių vertinimo) (toliau – Užduočių) komplektų teorinės dalies vertinimo testo specifikacijos parengimas / atnaujinimas.
3.1.2. 8 (aštuonių) Užduočių (teorinių ir praktinių įgūdžių vertinimo) komplektų projektų parengimas / atnaujinimas.
3.1.3. Parengtų / atnaujintų Užduočių (teorinių ir praktinių įgūdžių vertinimo) komplektų projektų sukėlimas į TAO sistemą validavimui ir korekcijos pagal validuotojų pastabas. Prieigą prie TAO sistemos suteikia Perkančioji organizacija.
3.1.4.  Galutinių Užduočių komplektų perdavimas TAO sistemoje Perkančiajai organizacijai.
3.2. Asmens įgytų kompetencijų vertinimas reglamentuojamas Asmens įgytų kompetencijų vertinimo tvarkos aprašu (toliau – Aprašas), patvirtintu Lietuvos Respublikos švietimo, mokslo ir sporto ministro 2015 m. sausio 14 d. įsakymu Nr. V-15  (aktuali redakcija), nuoroda į teisės aktą: https://www.e-tar.lt/portal/legalAct.html?documentId=b32fbb769dc611efa605b9842742bf37.
3.3. Asmens įgytų kompetencijų vertinimui skirtos užduotys turi būti parengtos pagal:
3.3.1.  Metodines rekomendacijas asmens įgytų kompetencijų vertinimo testų užduočių rengėjams (2019) – teorinei daliai;
3.3.2. Metodinės rekomendacijos kompetencijų praktinės dalies (gebėjimų) vertinimo užduočių parengimui (2020) – praktinei daliai. 
3.4. Testų turinys turi atitikti profesinio mokymo programų modulių mokymosi rezultatus.
3.5. Testo programos bei turinio struktūros, kaip ir specifikacijų lentelė (matrica), formuojama atsižvelgiant į Perkančiosios organizacijos rekomendacijas.
3.6. Užduotys turi būti diferencijuotos pagal sunkumo lygį. Jos turi tikrinti ne tik žinias, bet ir gebėjimus taikyti jas praktinėse situacijose. Testai turi būti sudaryti iš įvairių tipų klausimų: uždaro tipo, atviro tipo, situacinių bei praktinių užduočių.
3.7. Siekiant užtikrinti Užduočių rengimo / atnaujinimo nešališkumą ir skaidrumą, Užduočių rengėjai ir ekspertas prieš pradėdami darbą privalo pasirašyti nešališkumo ir konfidencialumo deklaraciją (-as). 
3.8. Tiekėjas skirtingų kvalifikacijų Užduočių komplektams parengti / atnaujinti paslaugų koordinavimui, rengėjų konsultavimui ir komunikacijai paslaugų turinio klausimais turi paskirti vieną  ekspertą, kuris išmano profesinio mokymo asmens įgytų kompetencijų vertinimo, siekiant kvalifikacijos, procedūras bei užduočių rengimo procesą bei metodiką (žr. Techninės specifikacijos 3.3 punktą).
3.9. Užduočių komplektai rengiami / atnaujinami šių kvalifikacijų kompetencijų vertinimui atlikti:
3.9.1.  Agroverslo darbuotojo (LTKS IV) (Agroverslo darbuotojo modulinė profesinio mokymo programa, programos kodas T43081107) – rengiama;
3.9.2.  Virtuvės šefo (LTKS V) (Virtuvės šefo modulinė profesinio mokymo programa, programos kodas T54101303) – rengiama;
3.9.3.  Gamybos įrenginių elektriko (LTKS IV) (Gamybos įrenginių elektriko modulinė profesinio mokymo programa, programų kodai P42071301, P43071301, T43071305) – rengiama;
3.9.4.  Tiksliosios žemdirbystės darbuotojo (LTKS IV) (Tiksliosios žemdirbystės darbuotojo modulinė profesinio mokymo programa, programų kodai P42081102, P43081102, T43081105) – rengiama;
3.9.5.  Bioekologinių produktų gamintojo (LTKS IV) (Bioekologinių produktų gamintojo modulinė profesinio mokymo programa, programų kodai P42071104, P43071105, T43071107) – rengiama;
3.9.6.  Konditerio (LTKS V)  (Konditerio modulinė profesinio mokymo programa, programos kodas T54101301) – rengiama;
3.9.7.  Bepiločių orlaivių valdytojo (LTKS IV) (Bepiločių orlaivių valdytojo modulinė profesinio mokymo programa, programų kodai T43104117, P43104114) – atnaujinama;
3.9.8.   Suvirintojo (LTKS III) (Suvirintojo modulinė profesinio mokymo programa, programų kodai P32071508, T32071507) – atnaujinama.
3.10. Reikalavimai rengiamiems užduočių komplektams:
3.10.1. Užduotys turi būti parengtos vadovaujantis techninės specifikacijos 3.3 punkte nurodytomis rekomendacijomis;
3.10.2. teorinei daliai (testui) atlikti turi būti parengta ne mažiau 280 (LTKS IV-V lygio kvalifikacijų)  įvairaus tipo ir sudėtingumo, atitinkančio nurodytą kvalifikacijos LTKS lygio kompetencijas, atskirų Užduočių (klausimų);
3.10.3. turi būti parengta ne mažiau kaip 10 (dešimt) skirtingų Užduočių, skirtų patikrinti besivertinančiojo kompetencijas praktinius įgūdžius, kurie turi atitikti kvalifikacijos LTKS lygio kompetencijas.
3.11. Reikalavimai atnaujinamiems Užduočių komplektams:
3.11.1. turi būti peržiūrėti senieji Užduočių komplektai, išimamos užduotys, nebeatitinkančios kvalifikaciją reglamentuojančių teisės aktų ir pasenusios savo turiniu;
3.11.2. turi būti parengta papildomų Užduočių: teorinės dalies ne mažiau kaip 40 Užduočių, praktinės dalies ne mažiau nei 5 Užduotys.
3.12. Bendrieji reikalavimai:
3.12.1. Užduočių komplektai turi būti parengti / atnaujinti taisyklinga lietuvių kalba, vartojami terminai turi atitikti profesinės kalbos normas, Užduočių komplekte pateikta informacija privalo būti nediskriminuojamojo pobūdžio;
3.12.2. Užduočių komplektuose pateikta informacija negali pažeisti autorinių teisių, turi būti aiškiai nurodyti nuotraukų, schemų ir kitų vizualizacijų ir tekstinės informacijos šaltiniai.
3.13. Paslaugų suteikimo terminai:
3.13.1. Tiekėjas kiekvieno Užduočių komplekto projektą parengia ir sukelia į TAO sistemą Perkančiosios organizacijos techninei peržiūrai per 70 (septyniasdešimt) kalendorinių dienų nuo sutarties įsigaliojimo dienos;
3.13.2. Perkančioji organizacija pateikia pastabas rengėjams, ekspertui per 7 (septynias) kalendorines dienas nuo Užduočių komplekto gavimo dienos, rengėjai pakoreguoja Užduočių komplektą per 7 (septynias) kalendorines dienas nuo Užduočių komplekto gavimo dienos;
3.13.3. Perkančiosios organizacijos nustatyta tvarka atrinkti validuotojai peržiūri Užduočių turinį per 10 (dešimt) kalendorinių dienų nuo jų gavimo dienos, rengėjai ir ekspertai pakoreguoja Užduočių komplektus, atsižvelgdami į gautas validuotojų pastabas, per 10 (dešimt) kalendorinių dienų nuo jų gavimo dienos. Validuotojai atlieka galutinę peržiūrą per 7 (septynias) kalendorines dienas nuo Užduočių komplektų gavimo dienos, rengėjai galutinį variantą perduoda perkančiajai organizacijai per 10 (dešimt) kalendorinių dienų, gavus iš validuotojų galutines pastabas.
3.14. Užduočių komplektų rengėjai, ekspertai turi nedelsdami informuoti Perkančiąją organizaciją apie galimus trukdžius keliant užduotis į TAO sistemą arba kitus konsultacijos iš Perkančiosios organizacijos reikalaujančius klausimus.
3.15. Perkančiosios organizacijos paskirtas atsakingas asmuo pagal poreikį teikia konsultacijas užduočių rengėjams, ekspertams Užduočių rengimo, kėlimo į TAO sistemą klausimais.
3.16. Tiekėjas užtikrina ekspertų / Užduočių rengėjų dalyvavimą Perkančiosios organizacijos rengiamose konsultacijose.

4. „ŽALIEJI“ REIKALAVIMAI

4.1. Šis pirkimas laikomas žaliuoju, nes Paslaugos atitinka Paslaugos atitinka Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos apsaugos ministro 2011 m. birželio 28 d. įsakymu Nr. D1-508 (toliau – Tvarkos aprašas) (aktuali redakcija), 4.4.3 punktą: perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.
4.2. Siekiant, kad būtų laikomasi Tvarkos aprašo 4.4.4.1 papunktyje nustatyto aplinkosauginio principo (teikiant paslaugas sunaudojama mažiau gamtos išteklių ir (ar) sudėtyje yra pakartotinai panaudotų ir (ar) perdirbtų medžiagų), Paslaugų teikimui būtina sumažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiama dokumentacija, t. y., pirkimo sutartis, jų pakeitimai (jeigu tokiu bus), paslaugų perdavimo–priėmimo aktai, sąskaitos faktūros ar kiti mokėjimo dokumentai, visi su Užduočių komplektų rengimu ar atnaujinimu susiję dokumentai, Perkančiajai organizacijai turi būti pateikti elektroniniu formatu, o išvardinta dokumentacija, jei reikalinga, pasirašoma elektroniniu parašu. Esant būtinybei spausdinti, atspausdinama ant abiejų lapo pusių ir naudojamas perdirbtas popierius, kuris atitinka Tvarkos aprašo 1 priedo „Produktų, kurių viešiesiems pirkimams ir pirkimams taikytini minimalūs aplinkos apsaugos kriterijai sąrašas“ 1 skyriaus „Popierius ir jo gaminiai“ 1 punkto nuostatas.

